
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 390 

16 Μάίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 14 περιοχής δεύτερης κατοικίας 
«Λούτσα» του Δήμου Αρτέμιδας (Ν. Αττικής) και 
τροποποίηση σχεδίου στα σημεία σύνδεσης». 1 

ΑΠΟΦΑΣΕΙΣ 

Χαρακτηρισμός Κοινοτικών δρόμων των Κοινοτήτων 
Αγ. Σοφίας - Βραχιάς - Γλυφάδας - Κοντοδεσπότι - 
Πηλίου και Στροπώνωντου Ν. Εύβοιας». 2 


ΠΟΛΕΟΔΟΜΙΑ 

Δ ΙΑΤΑΓΜΑΤ Α 

( 1 ) 

Έγκριση πολεοδομικής μελέτης τμήματος της πολεοδο¬ 
μικής ενότητας 14 περιοχής δεύτερης κατοικίας 
«Λούτσα» του Δήμου Αρτέμιδας (Ν. Αττικής) και τρο¬ 
ποποίηση σχεδίου στα σημεία σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 (παρ. 1)τουΝ. 1337/1983 
«Επέκταση των πολεοδομικών σχεδίων οικιστική ανάπτυ¬ 
ξη και σχετικές ρυθμίσεις» (Α' 33) 

2. Τις διατάξεις των άρθρων 1 (παρ. 1, 2, 3 και 7) και 2 
(παρ. 1) του Ν. 2242/1994 «Πολεοδόμηση περιοχών δεύ¬ 
τερης κατοικίας σε Ζώνες Οικιστικού Ελέγχου, προστα¬ 
σία φυσικού και δομημένου περιβάλλοντος και άλλες 
διατάξεις» (Α' 162). 

3. Τις διατάξεις του άρθρου 15 (παρ. 2. 1 και 2.1.1) του 
Ν. 1515/1985 «Ρυθμιστικό σχέδιο και πρόγραμμα προ¬ 
στασίας περιβάλλοντος της ευρύτερης περιοχής της 
Αθήνας» (Α' 18). 

4. Τις διατάξεις του από 16.8.1985 Π.Δ/τος «Πολεο¬ 
δόμηση περιοχών δεύτερης κατοικίας μέσα στις Ζ.Ο.Ε, 
και σχετικές ρυθμίσεις» (Δ' 416) όπως ισχύει. 

5. τις διατάξεις του από 20.8,1985 Π ,Δ/τος «Καθορισμός 


εντός της Ζ.Ο.Ε. Αττικής περιοχών για δεύτερη κατοικία» 
(Δ' 456). 

6. Τις διατάξεις των άρθρων 3 και 70 του Ν.Δ/τος της 
17.7.1923 «περί σχεδίων πόλεων κ.λπ.» (Α'228), όπως με¬ 
ταγενέστερα τροποποιήθηκαν και συμπληρώθηκαν. 

7. Τις διατάξεις των άρθρωνε (παρ. 1), 7, 8 και 9του Ν. 
1577/1985 «Γενικός Οικοδομικός Κανονισμός» (Α'210) ό¬ 
πως τροποποιήθηκαν με το άρθρο 13 (παρ. 1,2και3)του 
Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις (Α' 141) και άρθρο 1 (παρ. 3, 4) του Ν. 1772/1988 
«τροποποίηση διατάξεωντου Ν. 1577/1985 «ΓΟΚ» και άλ¬ 
λες σχετικές διατάξεις» (Α' 91). 

8. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α 154). 

9. Τις 272/1992 και 191/1995 γνωμοδοτήσεις του δημο¬ 
τικού συμβουλίου Αρτέμιδας. 

10. Τις 463/1996 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

11. Το γεγονός ότι από τις διατάξεις αυτού του 
Διατάγματος δεν προκαλείται δαπάνη σε βάρος του 
Κρατικού Προϋπολογισμού και του οικείου ΟΤΑ. 

12. Την 49/1997 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Αρθρο 1. 

Εγκρίνεται: α) Το πολεοδομικό σχέδιο τμήματος της πο¬ 
λεοδομικής ενότητας 14 του Δήμου Αρτέμιδας (Ν. 
Αττικής), της οποίας η χρήση για δεύτερη κατοικία έχει 
προσδιοριστεί μετο από 20.8.1985 Π.Δ/γμα (Δ"456) μετον 
καθορισμό οικοδομήσιμων χώρων και πεζοδρόμου και β) 
η τροποποίηση του εγκεκριμένου ρυμοτομικού σχεδίου 
του ίδιου δήμου στα όρια σύνδεσήςτου μετηνπαραπάνω 
περιοχή επέκτασης, με την κατάργηση οικοδομικών και 
ρυμοτομικών γραμμών, όπως οι παραπάνω ρυθμίσεις 
(παρ. α και β) φαίνονται στο σχετικό πρωτότυπο διάγραμ¬ 
μα σε κλίμακα 1:1000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 6313/1997 πράξη του και που αντίτυπό του σε 
φωτοσμίκρυνση δημοσιεύεται μετο παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο 






3420 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


πολεοδομικός κανονισμός της περιοχής, της οποίας το 
πολεοδομικό σχέδιο εγκρίνεται με το άρθρο 1 του παρό¬ 
ντος. 

Άρθρο 3. 

Στους οικοδομήσιμους χώρους της παραπάνω περιο¬ 
χής επιτρέπεται η χρήση αμιγούς κατοικίας, όπως προσ¬ 
διορίζεται από το άρθρο 2 του από 23.2.1987 Π.Δ/τος (Δ' 
166). 

Άρθρο 4. 

Στο πρόσωπο των οικοπέδων, οικοδομημένωνή μη, που 
βρίσκονται στην περιοχή της οποίας εγκρίνεται και τρο¬ 
ποποιείται το σχέδιο, καταργείται προκήπιο και επιβάλλε¬ 
ται νέο πλάτους τριών (3) μέτρων όπως φαίνεται στο διά¬ 
γραμμα του άρθρου 1. 

Άρθρο 5. 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής; 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια (200 τ. μέτρα. 

2. Επιπλέον τωνπροϋπο θέσεων τη ς της π ροη γου με νης 
παραγράφου απαιτείται όπως: 

α) στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ,μ. 
και ελάχιστη πλευρά πέντε (5) μέτρα και 

β) τα οικόπεδα να μην έχουν δημιουργηθεί από κατά¬ 
τμηση που έγινε κατά παράβαση των διατάξεων του από 
22.6.1983 Π.Δ/τος (Δ' 284). 


3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι 250 τ.μ.: τέσσερα 
δέκατα (0.4). 

β. Για το τμήμα του οικοπέδου από 250 τ.μ, μέχρι 500 
τ.μ.: τρία δέκατα (0,3). 

5. Μέγιστος επιτρεπόμενος αριθμός ορόφων των ανε- 
γερθησομένων κτιρίων: δύο (2) με μέγιστο ύψος αυτών ο¬ 
κτώ και μισό (8,50) μέτρα, το οποίο προσαυξάνεται κατά 
δύο (2) μέτρα σε περίπτωση κατασκευής στέγης. 

6. Απαγορεύεται η κατασκευή κτιρίων επί υποστηλωμά- 
των (Ρ110ΤΙ3). 

7. Επιβάλλεται η εξασφάλιση χώρου στάθμευσης αυτο¬ 
κινήτων τουλάχιστον μιας θέσης για κάθε αυτοτελή κα¬ 
τοικία εμβαδού μεγαλύτερου των πενήντα 50 τ.μέτρων 
που έχει πρόσωπο σε πεζόδρομο. 

Άρθρο 6. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 18 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΛΗΜ ΕΡΓΩΝ 

ΚΩΣΤΑΣ ΛΑΛΙΩΤΗΙ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ- 2948 (2) 

Χαρακτηρισμός Κοινοτικών δρόμων των Κοινοτήτων Αγ. 
Σοφίας - Βλαχιάς - Γλυφάδας - Κοντοδεσπότι - Πηλίου 
και Στροπώνων, του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του από 24/31.5.1985 Π.Δ/τος (ΦΕΚ 
270Δ') και ειδικότερα του άρθρου 1 παρ. 2. 

2. Την 33/30.5.1989 εγκύκλιο Υ.ΠΕ.ΧΩ.ΔΕ. 

3. Την 13/13.3.1990 εγκύκλιο Υ.ΠΕ.ΧΩ.ΔΕ. 

4. Την 17/6.10.96 απόφαση του Κοινοτικού Συμβουλίου 
Γλυφάδας. 

5. Την 25/25.6.1996 απόφαση του Κοινοτικού 
Συμβουλίου Αγ. Σοφίας. 

6. Την 4/1.3.1997 απόφαση του Κοινοτικού Συμβουλίου 
Βλαχιάς. 

7. Την 754/1.3.1989 απόφαση Νομάρχη Εύβοιας. 

8. Την2366/19.3.1997 εισήγηση τηςΔ/νσηςΧ.Ο.Π. προς 
τοΣ.Χ.Ο.Π.του Ν. Εύβοιας. 

9. Την 7η γνωμοδότηση του 10ου/97 πρακτικού του 
Σ.Χ.Ο.Π. Ν. Εύβοιας. 

10. Το άρθρο 27του Ν. 2081/92 (ΦΕΚ 154 Α')που ρυθμί¬ 
ζει τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

11. Το άρθρο 16 παρ. Ιζτου Ν. 2218/94 (ΦΕΚΘΟΑ') που 
καθορίζει τις αρμοδιότητες που θα ασκούνται από τον 
Νομάρχη, αποφασίζουμε: 

«Τον χαρακτηρισμό ως κοινοτικών δρόμων των μοναδι¬ 


κών δρόμων που συνδέουν τους οικισμούς: α) Τον δρόμο 
απότο σημέιο Α' στην διασταύρωσητου Επαρχιακού δρό¬ 
μου με αριθ. 21 στο παραλιακό τμήμα του οικισμού ΠΗΛΙ, 
με τον οικισμό ΒΛΑΧΙΑ, με τον οικισμό ΣΑΡΑΚΗΝΙΚΟ, με 
τον οικισμό ΠΗΓΑΔΙΑ, με τον οικισμό ΜΥΛΟΙ και μέχρι το 
σημείο Β' όπου η διασταύρωση με τον δρόμο Αγ. Σοφίας 

- Λιμνιώνα και β) τον δρόμο που συνδεέι απο το σημείο Γ 
στον οικισμό ΚΟΝΤΟΔΕΣΠΟΤΙ με τον οικισμό ΑΓ. ΣΟΦΙΑ, 
με τον οικισμό ΛΙΜΝΙΩΝΑ, με τον οικισμό ΝΙΚΗ, με τον οι¬ 
κισμό ΚΟΤΣΙΚΙΑ, με τον οικισμό ΑΓΡΙΟΣΥΚΙΑ, με τον οικι¬ 
σμό ΓΛΥΦΑΔΑ, με τον οικισμό ΑΓ. ΕΙΡΗΝΗ, και μέχρι το 
σημείο Δ' στην διασταύρωση με τον χαρακτηρισμένο κοι¬ 
νοτικό δρόμο Στροπώνων - Λάμαρης, όπως αυτοί φαίνο¬ 
νται στον συνοδευτικό χάρτη της παρούσης σε κλίμακα 
1:25000, που έχει θεωρηθεί από τον Δ/ντή της Δ/νσης 
Χωροταξίας. Οικισμού και Περιβάλλοντος του Νομού και 
αποτελεί αναπόσπαστο μέρος της απόφασης αυτής». 

Από τις διατάξεις της απόφασης αυτής δεν προ καλείται 
δαπάνη σε βάρος του Κρατικού Προϋπολογισμού και των 
κοινοτήτων Αγ. Σοφίας - Βλαχιάς - Γλυφάδας - Κοντο- 
δεσποτίου - Πηλίου και Στροπιονων. 

Με την παρούσα απόφαση παύει να ισχύει η 
754/1.3.1989 απόφαση Νομάρχη, γιατί ο δρόμος Βλαχιάς 

- Σαρακήνικο στον οποίο αναφέρεται, συμπεριλαμβάνε- 
ται στην παρούσα απόφαση (στο τμήμα Α' - Β'). 

Η παρούσα απόφαση να δημοσιευθεί στην Εφημερίδα 
της Κυβερνησεως και να ισχύει από την δημοσίευση. 

Χαλκίδα, 14 Απριλίου 1997 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

